ઈબ્રાહિમને હટાવવા માટે તેમણે બાબરને કહેણ મોકલ્યું અને પાણીપતના પ્રથમ યુદ્ધના બીજ ઉમેરાયા. 1517માં ઈબ્રાહિમ લોદીએ જ્યારે શાસનની ધુરા સંભાળી ત્યારે તેણે બળવો, અસ્થિરતા અને અરાજકતા આ ત્રણેનો સામનો કરવો પડેલો. જનતાના માનસમાં એવું ફિટ થઈ ગયેલું કે ઈબ્રાહિમ નબળો શાસક છે. તે પોતાના વંશજોની માફક નહીં ટકી શકે. ઈબ્રાહિમની સૌથી મોટી સમસ્યા પણ પોતાના જ લોકો હતા, જે તેના વિરૂદ્ધ ચાલ રમી રહ્યા હતા. અને આ સમયે જ ઉપરની યોજના ઘડાઈ ગઈ. જ્યાં તૈમૂરવંશી શાસક અને ચંગેઝ ખાનના વંશજ ગણાતા એવા બાબરને ભારત પર આક્રમણ કરી આલમ ખાન એટલે કે દોલત ખાંને ગાદી સોંપવાનો નિર્ણય લીધો. બાબરે આ આમંત્રણનો સ્વીકાર કરી લીધો.